Соя размесціцца на 40-50 гектарах. Летась быў неблагі ўраджай яе, ды і рэалізацыйны кошт за 1 кілаграм дасягаў 90 капеек. Насенны фонд гэтай культуры свой. Важна правільна захаваць насенне, а вось рэпрадукцыйнасць сваю гэтая бялковая культура не страчвае. Нават пры ўраджайнасці 0,5 тоны з 1 гектара пакрываюцца ўсе затраты на яе вырошчванне. А калі ўраджайнасць, напрыклад, паўтары тоны з гектара, то ў кішэню можна пакласці тысячу долараў. Выгадна займацца і вырошчваннем рапсу і сланечніка. Праўда, мне для гэтага не хапае выдзеленых плошчаў зямлі.